section_heading: Uspon i pad
paragraph_text: Nakon Antipaterove smrti 319. pr. Kr. Antigon se udružuje s Kasandrom, Ptolemejem i Lizimahom protiv Eumena i novog regenta Poliperhona. Godine 317. pr. Kr. velika bitka kod Paretakene između Antigona i Eumena završila je neodlučno. Godine 316. pr. Kr. Antigon je pobijedio Eumena u bitci kod Gabiene i smaknuo. Time je zauzeo velik dio Azije i postao najmoćniji general pa se protiv njega udružuju : Ptolemej, Lizimah, Kasandar i Seleuk.U tom ratu se istakao i Antigonov sin Demetrije I. Poliorket.Demetrije je poražen od Ptolemeja u bitci kod Gaze, 312. pr. Kr., čime su izgubljeni veliki dijelovi Sirije i Babilon. Godine 311. pr. Kr. dogovoren je mir, ali je rat nastavljen već 310. pr. Kr.